stanford-oval/wikipedia huggingface dataset:
מוחמד פאוזי
הערות שוליים

↑  Arthur Goldschmidt, Biographical dictionary of modern Egypt, Lynne Rienner, 2000, p. 57-58
↑  מוחמד פאוזי - יועץ צבאי למזכיר הליגה, דבר, 22 בספטמבר 1964
↑  קאהיר: הצבא המצרי נערך בגבול: מצרים תובעת הרחקת כוח או"ם, דבר, 18 במאי 1967
| 0 | 1 | 2 |
| --- | --- | --- |
| הקודם: אמין הווידי | שר ההגנה של מצרים  1968 - 1971 | הבא: מוחמד צאדק |
| --- | --- |
בקרת זהויות :  NLI: 987007296091505171  GND: 119171554  ISNI: 0000 0001 1550 9713  LCCN: n85009630  NTA: 089575385  VIAF: 97011974   WorldCat (עם VIAF): 97011974
מסורניים

| מסורניים |
| --- | --- |

מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: בטאים
סדרה:: מסורנאים
משפחה:: מסורניים
שם מדעי
 Pristidae ‏בונפרטה, 1838
מסורניים (שם מדעי: Pristidae) היא המשפחה היחידה בסדרת המסורנאים, שפרטיה ידועים גם בשם "דגי מסור". במשפחה כלולים שבעה מינים: שישה מהם בסוג מסורן, ואחד מהם בסוג Anoxypristis. בקדמת ראשם של המסורניים מזדקר חרטום דמוי מסור שטוח, כפול, שבו קבועות שיניים חדות.
יש להבדיל בין סדרת המסורניים ששייכים לבטאים לבין סדרת המגרנאים (Pristiophoriformes) ששייכים לדמויי כריש ודומים להם ביותר, אך הם יותר קטנים ושיניהם יותר בולטות.
על פי כמה חלוקות בני משפחה זו שייכים לסדרה רינופריסטיים (Rhinopristiformes).
מאפיינים

המסורנים יכולים להגיע לאורך של שישה עד תשעה מטרים. המסור עשוי להגיע לאורך שני מטרים, ורוחב בסיסו ל-30 סנטימטרים. הם נפוצים במים רדודים בימים טרופיים וסובטרופיים.
מין אחד נפוץ בחוף הים התיכון של ישראל - מסורן ארוך-שן, המזדמן גם במפרץ אילת. מינים נוספים המופיעים במפרץ אילת הם מסורן קצר-שן ומסורן ירוק. יש שהמסורניים חודרים גם לנהרות: המסורן של מפרץ מקסיקו משוטט בחלקיו התחתיים של נהר המיסיסיפי, מין אחר נע לאורך נהר הזמבזי שבאפריקה, ומין נוסף שוחה במעלה נהרות בהודו.
תפקידו העיקרי של המסור הוא ללכוד מזון, אך הוא יכול גם לשמש נשק מגן. יש שהדג נובר במסורו בטין ובחול שבקרקעית הים בתורו אחר מזונו - רכיכות, סרטנים וקיפודי ים; ויש שהוא חודר לתוך להקת דגים ו"קוצר" בהם במסורו.
מיון

במשפחה ישנם 2 סוגים:
סוג ומין יחיד:
| שם | שם מדעי | תמונה/איור | שימור: |
| --- | --- | --- | --- |
| מסורן סכיני | Anoxypristis cuspidata |  | שימור EN |

סוג מסורן (Pristis):
| שם | שם מדעי | תמונה/איור | שימור: |
| --- | --- | --- | --- |
| מסורן גמד | Pristis clavata |  | שימור CR |
| מסורן קצר-שן | Pristis pectinata |  | שימור CR |
| מסורן ירוק | Pristis zijsron |  | שימור CR |
| מסורן מצוי | Pristis pristis |  | שימור CR |
מל רובינס

| --- | --- |
אין תמונה חופשית
 לידה:  6 באוקטובר 1968 (בת 55) קנזס סיטי, ארצות הברית 
 שם לידה:  Melanie Lee Schneeberger 
 מדינה:  ארצות הברית 
 השכלה:  דארטמות' קולג'  בוסטון קולג' 
 
מל רובינס (באנגלית: Mel Robbins; נולדה ב-6 באוקטובר 1968) היא מנטורית, מגישת טלוויזיה, דוברת בנושא מוטיבציה וסופרת אמריקאית.
ביוגרפיה

נולדה בשם מל שניברגר בקנזס סיטי שבמדינת מיזורי. היא גדלה בעיירה קטנה במישיגן ולמדה בדארת'מאות' קולג'. קיבלה תואר ראשון במשפטים מבית הספר למשפטים של בוסטון קולג'. בשנת 1996 נישאה ליזם כריסטופר רובינס, והם הורים לילדים.
קריירה

רובינס עבדה כסניגורית פלילית במדינת ניו יורק ובהמשך שימשה כפרשנית משפטית ברשת CNN.
בשנת 2008 החלה לשדר תוכנית ברדיו. בשנת 2011 פרסמה את ספרה Stop Saying You're Fine: Discover a More Powerful You. בשנה זו היא נשאה נאום בהרצאת TEDx סן פרנסיסקו ("איך להפסיק לדפוק את עצמכם"), שמטרתו לעורר מוטיבציה מיידית לפעולה. עד לינואר 2020 נצפה הנאום 22 מיליון פעמים ביוטיוב.
בשנת 2014 זכתה רובינס בפרס גרייסי על הגשה יוצאת דופן בחדשות/שידור לא בדיוני.
בפברואר 2017 הוציאה את ספרה השני "חוק ה-5 שניות: לחזק את הביטחון העצמי ולשנות את החיים ואת הקריירה בעזרת אומץ יומיומי". בספר הציגה גישה ליצירת מוטיבציה מיידית לפעולה תוך שימוש בכלל שקראה לו "חוק החמש שניות".
רובינס הגישה מספר תוכניות טלוויזיה: את התוכנית את התוכנית Monster In-Laws ברשת A&E, והתוכנית Someone's Gotta Go ברשת fox. תוכניתה The Mel Robbins Show עלתה לשידור בספטמבר 2019 בשידור סינדיקציה.
הערות שוליים

↑  Mel Robbins Is Not the Bashful Type, באתר בוסטון מגזין, 30 באוקטובר 2007
↑  כריסטופר דארסו, Mel Robbins: Life Lessons From a CNN Commentator, באתר pcmaconvene‏, 1 ביוני 2015
↑  איך להפסיק לדפוק את עצמכם, באתר Ted
↑  2014 GRACIE AWARDS WINNERS, בארכיון האינטרנט, מתוך אתר All Women in Media
↑  דניס פטסקי,Mel Robbins Syndicated Daytime Talk Show Cleared In 90% Of U.S. For September Launch, באתר Deadline‏, 24 באפריל 2019
| --- | --- |
בקרת זהויות :  NLI: 987007421279905171  PLWABN: 9810576053605606  BnF: cb17755470v (data)  GND: 1168950449  ISNI: 0000 0001 1817 8702  LCCN: n2011016837  LNB: 000276701  NDL: 001328944  NKC: xx0249014  NLG: 344708  NLK: KAC201772172  NSK: 000717447  NTA: 418093903  RERO: 02-A027486675  SUDOC: 230927947  VIAF: 169176860   WorldCat (עם VIAF): 169176860
מנחם קדרון

אין תמונה חופשית
מנחם קדרון היה מנהל סוכנות החלל הישראלית החל מפברואר 2012  ועד פברואר 2016.
ביוגרפיה

קדרון הוא בעל תואר ראשון בהנדסה כימית מהטכניון. החל את דרכו המקצועית ברפא"ל בשנת 1972 כמהנדס ומפתח הנעה רקטית, שם התקדם לתפקיד ראש מנהלת וראש שטח מערכות הנעה ונפיצים ולאחר מכן לתפקיד סמנכ"ל בכיר וראש חטיבת מנור וטכנולוגיות ברפא"ל. שימש במשך 13 שנים כסמנכ"ל בכיר וראש חטיבה, ומאז שנת 2009 שימש כראש מִנהלת מערכות חלל.
בין הפרסים שקיבל במהלך עבודתו ברפא"ל: פרס רפא"ל על פיתוח מצטיין של המנוע הרקטי אזוב ופרס רפא"ל על מילוי משימה למופת במסגרת צוות פיתוח מנוע הטיל פופאי.
בין השנים 2012 - 2016 כיהן כמנהל סוכנות החלל הישראלית.
מועצת המים

מועצת המים היא רשות במדינת ישראל הממונה על ידי הממשלה, שריד לתקופה בה האחריות על רשויות המים בישראל הייתה בידי שר החקלאות, ולא בידי שר התשתיות הלאומיות האנרגיה והמים, כמצב דהיום. המועצה מונה 39-27 חברים המורכבים מנציגי הציבור, נציגי הממשלה ונציגי ההסתדרות הציונית העולמית. נציגי הציבור המונים לפחות שני שלישים מחברי הוועדה, מתמנים תוך שימת לב להיקף הצריכה של המגזר אותו הם מייצגים. חלוקה זו מעניקה משקל גדול לחקלאים. יו"ר המועצה הוא שר התשתיות הלאומיות, וסגנו הוא יושב ראש הרשות הממשלתית למים ולביוב.
מועצת המים איננה פעילה בשנים האחרונות וקביעת מדיניות משק המים מופקדת בידי מועצת הרשות הממשלתית למים ולביוב.
תפקיד המועצה

בעבר היו למועצה סמכויות רבות על פי חוק, כיום תפקידיה הם בעיקר לשמש כגורם מייעץ.
בעבר הייתה מועצת המים אחראית על קביעת הכללים לחישוב מחירי המים. כיום, קביעת מחיר המים מתבצעת על ידי מועצת הרשות הממשלתית למים ולביוב, תוך חלוקה למגזרים השונים:
תעריפי הרשויות המקומיות נקבעים על ידי מועצת הרשות הממשלתית למים ולביוב. מחיר המים משתנה לפי אופי הצריכה (ביתית, תיירות, גינון וכדומה) ולפי הכמות הנצרכת. המחיר המשולם בסופו של דבר לרשות המקומית מכיל גם את הוצאות התשתית של הרשות המקומית, ולכן הוא גבוה יותר. בפועל משמשת הגבייה הנוספת את הרשות המקומית כמס נוסף על הארנונה.
תעריפי המגזר החקלאי נקבעים על ידי מועצת הרשות הממשלתית למים ולביוב. החל משנת 1994 קיים מנגנון אוטומטי לעדכון מחירי המים בהתאם לאמור בהסכם המים.
ראו גם

משק המים בישראל
מסורן סכיני

| מסורן סכיני |
| --- | --- |
 
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
על־סדרה:: בטאים
סדרה:: מסורנאים
משפחה:: מסורניים
סוג:: Anoxypristis
מין:: מסורן סכיני
שם מדעי
 Anoxypristis cuspidata ‏לאת'אם, 1794
מסורן סכיני או מסורן קצר-שן (שם מדעי: Anoxypristis cuspidata) הוא מין בטאי ממשפחת המסורניים בעל חוטם דמוי-מסור. הוא שייך לסוג יחידי.
מאפיינים

אורכו של המסורן עד 4.7 מטר. לדג ישנם סנפירי חזה מחודדים וארוכים וצבעו חום עם תחתית אפורה בהירה וסנפירים ורודים. החוטם ישר עם שיניים קצרות בולטות בלסת העליונה.
דג זה חי באזור האינדו-פסיפי וגם בים הערבי והים האדום. הוא שוחה באזורי חולות או שוניות עד לעומק 40 מ' ומחפש להקות דגים, דיונונים או סרטנים אותם הוא משפד עם חוטמו.
הוא עצמו עלול להיטרף על ידי כריש שורי, פטישן פגום-חרטום, כריש קופר ובידי תנין הים.
הערות שוליים

↑  מסורן סכיני באתר הרשימה האדומה של IUCN
↑  לפי החלטות האקדמיה
מסורן גמד

| מסורן גמד |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: רינופריסטיים
משפחה:: מסורניים
סוג:: מסורן
מין:: מסורן גמד
שם מדעי
 Pristis clavata ‏גארמן, 1906

מסורן גמד (שם מדעי: Pristis clavata) הוא מין של בטאי ממשפחת המסורניים החי במימי החופים הטרופיים של אוסטרליה. מין זה הוא הקטן בבני משפחתו.
מאפיינים

המסורן הגמד מגיע לאורך 3.2 מטר בממוצע. הוא בעל סנפירי חזה רחבים ושטוחים, סנפיר גב מוגבה הממוקם היישר מעל סנפירי השת וזנב אנכי. בראשו ישנו חרטום ארוך ודק המכוסה בקרוב לעשרים זוגות של שיניים דמויי-דוקרנים שעוזרים לו לנסר את טרפו ומתחת לראשו מצוי הפה. צבעו של הדג ירוק בהיר-חום עד צהבהב והתחתית לבנה.
המסורן חי באזור הטרופי בין צפון-מזרח קווינסלנד בחצי האי כף-יורק ועד לפילבארה במערב. בעבר אוכלוסייתו הייתה גדולה הרבה יותר והוא נמצא במרבית האזור האינדו פסיפי. הוא מצוי בדרך כלל על קרקעית הים הרדודה בקרבת החופים, שפכי נהרות ולעיתים גם בקצה של כמה נהרות אך לזמן קצר. באזורי גאות הוא יימצא בביצות מלוחות כמו בין עצי מנגרובים.
המסורן מחפש בעזרת איברים מיוחדים - אמפולות לורנציני, טרף הכולל דגים, סרטנים ורכיכות. הוא הורג אותם בעזרת מכה חזקה ופתאומית מלסתו המשוננת. כמו שאר המסורנים הוא משריץ צאצאים חיים.
המסורן מצוי בסכנת הכחדה בטבע עקב דיג לבשרו ולהפקת שמנים מגופו. עם זאת האיום העיקרי עליו הוא רשתות הלוכדות אותו בטעות כשלל לוואי.
הערות שוליים

↑  מסורן גמד באתר הרשימה האדומה של IUCN
מל קלר

| --- | --- |

הלגה ומל קלר והבת ליאורה בתווך, 1964
 לידה:  16 במרץ 1920 ניו יורק, ארצות הברית 
 פטירה:  1998 (בגיל 77 בערך) 
 מוקד פעילות:  ישראל, ארצות הברית 
 סוגה:  ג'אז 
 כלי נגינה:  סקסופון, קלרינט 
 פרופיל ב-IMDb
 
מל (מלוין) קלר (16 במרץ 1920 – 1998) היה מוזיקאי ג'אז וממובילי הזרם בישראל בשנות ה-50 וה-70. נגן קלרינט, וסקסופון, מלחין ומנצח. הופיע עם רביעייה ועם ביג בנד, וכמו כן בקונצרטים לימודיים שונים.
ביוגרפיה

מל קלר נולד בניו יורק שבארצות הברית. בגיל חמש החל ללמוד נגינה בכינור ובגיל 16 עבר לנגן בסקסופון והחל לנגן מוזיקת ג'אז. הוא למד באוניברסיטת ניו יורק והשלים תואר במנהל עסקים. במלחמת העולם השנייה שרת בצי האמריקאי כקצין תותחנים על משחתת. לאחר המלחמה למד עיבוד, ניצוח ונגינת קלרינט בקונסרבטוריון בפריז ושנה נוספת למד מוזיקה באיטליה.
ב-1951 הגיע לביקור בישראל והחליט להשתקע בה. בתחילה ניגן בתזמורת חיפה ולאחר מכן עבר לנגן בתזמורת "קול ישראל". ב-1961 נישא להלגה, קולנוענית ופסלת. השניים אימצו בת ב-1964. ב-1967 העלה ביחד עם השחקן גדעון שמר את המופע "אהבה וג'אז" שכלל קריאת שירי אהבה על ידי שמר ונגינת קטעי ג'אז על ידי רביעיית הג'אז של מל קלר. המופע זכה להצלחה והועלה 308 פעם על הבמה.
ב-1963 הלחין את פסקול הסרט אשת הגיבור בבימויו של פיטר פריי. ב-1969 הלחין את פסקול הסרט לפני מחר.
ב-1965 היה המעבד המוזיקלי והמנצח בתקליט הילדים ״זרעים של מסטיק״.
קלר הלחין את אות הטלוויזיה הלימודית שהיה בשימוש בשנים 1970–1977. כמו כן עיבד את אות הפתיחה של הסדרה "Here we are". רביעיית הג'אז שלו השתתפה בפרק "Adverbs and Jazz" בסדרה ללימוד אנגלית, "More About English".
קלר שב להתגורר בניו יורק ב-1978. שם הופיע גם עם תזמורת משלו.
ב-1987 ניגן בסרטו של וודי אלן, "ימי הרדיו".
ב-1991 השתתף קלר בפסטיבל ג'אז בים האדום באילת.
ב-1995 לקה במחלת אלצהיימר וב-1998 נפטר מדום לב בארצות הברית. הוא הותיר אחריו את בתו ליאורה.
שירים ידועים שהלחין

החופש בבית ההבראה - מילים: חיים חפר; ביצוע: אילנה רובינא ואורי זוהר
שיר הפטנטים - מילים: חיים חפר; עיבוד: גיל אלדמע, ביצוע: אורי זוהר
פוקר משחקים על המרפסת - מילים: חיים חפר; ביצוע: אילנה רובינא ואורי זוהר
את כל פלאי הקיץ - מילים: לאה נאור; ביצוע: חוה אלברשטיין
השירים בתקליט הילדים "שמוליקיפוד", על פי ספרו של ט. כרמי, שהיה פופולרי בישראל בשנות השבעים.
הערות שוליים

↑  ערך הויקיפדיה על זרעים של מסטיק, באתר ויקיפדיה
| --- | --- |
בקרת זהויות :  NLI: 987007463147005171  ISNI: 0000 0003 6949 1074  MusicBrainz: bbb70d65-73a1-49e6-a6bf-70026d6225f9  VIAF: 243247248   WorldCat (עם VIAF): 243247248 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
מל האטצ'ינס

| --- | --- |

האטצ'ינס בשנת 1951
 לידה:  22 בנובמבר 1928 סקרמנטו, קליפורניה, ארצות הברית
 פטירה:  19 בדצמבר 2018 (בגיל 90) אנסיניטאס, קליפורניה, ארצות הברית
 עמדה:  פאוור פורוורד
 גובה:  1.98 מטרים
 מכללה:  אוניברסיטת בריגהאם יאנג
 דראפט:  בחירה שנייה, 1951 טריי-סיטיז בלקהוקס
 קבוצות כשחקן
 1951–1953  1953–1957   1957–1958:  מילווקי הוקס  פורט ויין פיסטונס  ניו יורק ניקס
 הישגים כשחקן
 4 בחירות למשחק האולסטאר‏ (1953, 1954, 1956, 1957)
מלווין ריי "מל" האטצ'ינס (באנגלית: Melvin Ray "Mel" Hutchins; ‏22 בנובמבר 1928 – 19 בדצמבר 2018) היה כדורסלן אמריקאי, אשר שיחק בליגת ה-NBA בין השנים 1952–1958. ב-4 מתוך 7 עונותיו ב-NBA השתתף במשחק האולסטאר, וממוצעיו הכוללים לאורך הקריירה הם 11.1 נקודות, 9.6 ריבאונדים ו-3.0 אסיסטים למשחק.
גיסו, ארני ואנדוויי, שיחק עבור ניו יורק ניקס בעונות 1949–1956, ואחיינו קיקי ואנדוויי שיחק ב-NBA בין השנים 1980–1993.
קריירת מכללות

האטצ'ינס נולד בסקרמנטו שבקליפורניה, ובין השנים 1946–1951 למד באוניברסיטת בריגהאם יאנג (עם הפסקה של שנה ב-1949). בעונת 1950/1951 הוביל את קבוצת הכדורסל של האוניברסיטה לזכייה באליפות "טורניר ההזמנה הלאומי" (NIT), אשר נחשב באותה תקופה לטורניר המכללות היוקרתי ביותר, עם ממוצעים של 15.4 נקודות ו-12.7 ריבאונדים למשחק.
קריירת משחק ב-NBA

האטצ'ינס נלקח בבחירה השנייה של דראפט ה-NBA‏ 1951 על ידי קבוצת טריי-סיטיז בלקהוקס, אשר עברה באותה עונה למילווקי ושינתה את שמה ל"מילווקי הוקס". בעונתו הראשונה ב-NBA זכה בתואר מלך הריבאונדים של ה-NBA לאחר שהוריד 13.3 ריבאונדים בממוצע למשחק, וכן זכה באופן בלתי-רשמי בתואר "רוקי העונה". בעונה העוקבת רשם ממוצעים של 11.7 נקודות ו-11.2 ריבאונדים למשחק, ונבחר להשתתף במשחק האולסטאר של ה-NBA.
בעונת 1953/1954 עבר לפורט ויין פיסטונס, במדיה שיחק במשך 4 עונות. בעונות 1955 ו-1956 העפיל עם הפיסטונס למעמד גמר ה-NBA, אך בשתי הפעמים הפסידה הקבוצה. בתקופתו בפורט ויין השתתף 3 פעמים נוספות במשחק האולסטאר, בו שיתף פעולה עם חבריו לקבוצה לארי פאוסט, אנדי פיליפ וג'ורג' יארדלי.
באפריל 1957 הועבר בטרייד לניו יורק ניקס בתמורה להארי גלאטין ונת'ניאל קליפטון, אך לאחר 18 משחקים בניו יורק נאלץ לפרוש ממשחק בשל פציעה קשה בברכו.
הערות שוליים

↑  סטטיסטיקות הקריירה של האטצ'ינס ב-NBA, באתר basketball-reference.com
1 2  ההודעה על פטירתו של האטצ'ינס, באתר הניו יורק טיימס, 21 בדצמבר 2018
↑  ממוצעי המכללות של האטצ'ינס, באתר sports-reference.com
↑  רשימת הנבחרים בדראפט 1951, באתר basketball-reference.com
↑  NBA forgot it honored Hoffman, באתר baltimoresun.com,‏ 30 באוקטובר 1994
מנחם ציוני (ראש מועצה)

מנחם ציוני (ט' בניסן ה'תש"ב, 27 במרץ 1942 – י"ז בכסלו ה'תשל"ג, 23 בנובמבר 1972) היה ראש המועצה המקומית אור עקיבא בין השנים 1969–1970.
ביוגרפיה

נולד בפתח תקווה, אחד משלושת ילדיהם של עטל יהודית ויעקב ציוני, בנו של הרב ניסן בן-ציון (במקור שמושקוביץ) אב בית דין הרבני בחיפה. גדל בתל אביב, שם היה אביו ראש סניף של המזרחי. למד בבית-הספר היסודי ביל"ו בתל אביב. בשנות התיכון למד בישיבה החקלאית בכפר הרא"ה ובבית הספר מקווה ישראל. כבר מגיל צעיר היה פעיל בארגוני הנוער של הפועל המזרחי.
התגייס לצה"ל בשנת 1960 ושירת בחיל השריון. לאחר שירותו הצבאי החל ללמוד ביולוגיה באוניברסיטת בר-אילן. במקביל, המשיך בפעילות במוסדות הפועל המזרחי, ונבחר לציר בוועידת המפלגה. התמנה למנהל מחלקת החינוך והתרבות במועצה המקומית אור עקיבא. בתקופתו הונהג באור עקיבא יום לימודים ארוך, הוקמו שני בתי ספר תיכוניים מקצועיים ומוסד לשיקום נוער, הוקם מגרש כדורגל ועוד, והמועצה זכתה בפרס חינוך במחוז חיפה.
בבחירות לרשויות המקומיות בשנת 1969 התמודד למועצה המקומית מטעם "רשימה מקומית למען אור עקיבא". רשימתו זכתה במירב הקולות ובארבעה מנדטים במליאת המועצה. המליאה בחרה בציוני לתפקיד ראש המועצה ב-4 בדצמבר 1969, ברוטציה עם נציג המערך צבי סנדר שנבחר לסגן ראש המועצה, כאשר הוחלט כי לאחר שנתיים הם יתחלפו ביניהם.
נפטר במהלך שירות מילואים ב-23 בנובמבר 1972 (י"ז בכסלו ה'תשל"ג). נטמן בבית הקברות הצבאי קריית שאול.
על שמו נקרא רחוב באור עקיבא.
הותיר אחריו 2 ילדים.
הערות שוליים

↑  הרב מנחם מאיר ציוני (אב בית הדין הרבני בתל אביב) היה דודו, והרב פרץ ציוני (רבה של עפולה) היה בן דודו. הרב יוסף שלום אלישיב היה בן דודו של אביו.
↑  ראו למשל: ימי עיון על חג הסוכות, הצופה, 2 בספטמבר 1963; "הקפות שניות" נערכו ברוב עם ברחבי הארץ, הצופה, 11 באוקטובר 1963
↑  ש. א. ניסן, שירותי חינוך ותרבות מקיפים, הצופה, 27 בספטמבר 1964
↑  ילקוט הפרסומים 1580, עמ' 644 - 645.
↑  מ. ציוני - ראש מועצת אור עקיבא, דבר, 7 בדצמבר 1969
| --- | --- |
בקרת זהויות :  NLI: 987011433417705171  VIAF: 7166002213175022080   WorldCat (עם VIAF): 7166002213175022080
מועצת המחקר של הרייך

מועצת המחקר של הרייך (בגרמנית: Reichsforschungsrat; בראשי תיבות: RFR) הוקמה בגרמניה בשנת 1936 תחת משרד החינוך לצורך תכנון מרכזי של כל המחקר הבסיסי והיישומי, למעט המחקר האווירי. היא נסגרה והוקמה מחדש בשנת 1942 והוכפפה למשרד החימוש.
הקמה

מועצת המחקר הוקמה ב-16 במרץ 1937 על ידי שר הרייך ברנהרד רוסט ממשרד המדע, חינוך ותרבות של הרייך(אנ'). ה-RFR הוקמה כדי לרכז את התכנון לכל המחקר הבסיסי והיישומי בגרמניה, למעט המחקר האווירי, שהיה אז בפיקוחו של מרשל הרייך הרמן גרינג.
הקמה מחדש

ב־9 ביוני 1942 הוציא אדולף היטלר צו להקמה מחדש של ה-RFR.‏ הארגון הוקם מחדש ביוזמת אלברט שפר שהיה אז שר הרייך לחימוש ותחמושת.
הערות שוליים

↑  Document 52: Creation of a Research Council, 16 March 1937 in Hentschel, 1996, 145-145.
↑  Document 98: The Führer’s Decree on the Reich Research Council, 9 June 1942, in Hentschel, 1996, 303.
| --- | --- |
בקרת זהויות :  SUDOC: 149384122  VIAF: 266311155   WorldCat (עם VIAF): 266311155 
ערך זה הוא קצרמרבנושא גרמניה ובנושא מלחמת העולם השנייה. אתם מוזמנים לתרום לוויקיפדיה ו.
מל שפרד

מלווין ויפילד "מל" שפרד (באנגלית: Melvin Whinfield "Mel" Sheppard;‏ 5 בספטמבר 1883 – 4 בינואר 1942) היה אתלט אמריקאי, אלוף אולימפי ושיאן עולם בריצות למרחקים בינוניים. בעל 5 מדליות (4 זהב, 1 כסף) משתי אולימפיאדות (לונדון 1908 וסטוקהולם 1912). באולימפיאדת לונדון היה לספורטאי שזכה במרב מדליות הזהב (3) ביחד עם השחיין הבריטי הנרי טיילור.
כינוי היה: "פירלס מל" (מל, שאין שני לו) - "Peerless Mel"
ביוגרפיה

שפרד נולד באלמונסון לייק, שבניו ג'רזי. הוא נידחה על ידי משטרת ניו יורק, מאחר שהיה לו לב מוגדל. על אף שסבל מבעיית לב-ריאה. בשנים 1906–1908 הוא זכה 3 פעמים ברציפות באליפות ארצות הברית באתלטיקה (AAU) בריצת 880 יארד (805 מטר).
ביוגרפיה > שיאן עולם

בשנת 1907 קבע שפרד מספר שיאי עולם באולם, בריצות ל-600 יארד, ל-880 יארד, ל-1000 יארד ול-1 מייל.
ביוגרפיה > אלוף אולימפי

באולימפיאדת לונדון (1908) זכה שפרד ב-3 מדליות זהב, בריצת 800 מטר בשיא עולם חדש של 1:52.8 דקות, לפני אמיליו לנגי מאיטליה (1:54.2 דקות והאנס בראון מגרמניה (1:55.2 דקות), בריצת 1500 מטר בשיא אולימפי חדש של 4:03.4 דקות, לפני הרולד וילסון (4:03.6 דקות) ונורמן הולאוס (4:04.0 דקות) שניהם מבריטניה ובריצת שליחים (200 מטר, 200 מטר, 400 מטר ו-800 מטר) בתוצאה של 3:29.4 דקות, לפני גרמניה (3:32.4 דקות) והונגריה (3:32.5 דקות).
באולימפיאדת סטוקהולם (1912) זכה שפרד בשתי מדליות, זהב וכסף. מדליית זהב בריצת שליחים 4x400 מטר בשיא עולם חדש של 3:16.6 דקות, לפני צרפת (3:20.7 דקות) ובריטניה (3:23.2 דקות) ומדליית כסף בריצת 800 מטר בתוצאה של 1:52.0 דקות, אחרי טד מרדית' שקבע שיא עולם חדש של 1:51.9 דקות ולפני אירה דוונפורט (1:52.0 דקות) שלושתם מארצות הברית, ולא הצליח להגן עת תוארו. נוסף לכך, הוא השתתף בריצת 400 מטר וקבע תוצאה של 48.9 שניות בשלב חצי הגמר, אך לא עלה לשלב הגמר ודורג במקום שישי, ובריצת 1500 מטר הגיע לשלב הגמר, אך לא השתתף בה לבסוף.
ב-4 בינואר 1942 נפטר שפרד בקווינס, ניו יורק.
שיאים אישיים

ריצת 400 מטר: 48.8 שניות (1912)
ריצת 800 מטר: 1:52.0 דקות (1912)
ריצת 1500 מטר: 4:01.2 דקות (1912)
מל שפרד
מל פטון

מלווין אמרי "מל" פטון (באנגלית: Melvin Emery "Mel" Patton; ‏16 בנובמבר 1924 – 9 במאי 2014) היה אצן אמריקאי, אלוף אולימפי (לונדון 1948) בריצת 200 מטר ובריצת שליחים 4x100 מטר ושיאן עולם בריצת 100 יארד ובריצה ישרה ל-220 יארד.
ביוגרפיה

פטון נולד בלוס אנג'לס, קליפורניה. למד והתאמן באוניברסיטת דרום קליפורניה בהדרכתו של דין קרומוול.
במלחמת העולם השנייה שרת פטון בצי ארצות הברית.
באליפות המכללות שנערכה בשנת 1947 זכה פטון במדליית זהב בריצת 100 יארד. בתחרות שנערכה במודסטו, קליפורניה ב-24 במאי אותה שנה הוא קבע שיא עולם חדש בריצת 100 יארד בתוצאה של 9.4 שניות ובתחרות שנערכה בפרזנו, קליפורניה ב-15 במאי 1948 הוא שיפר שיא זה וקבע תוצאה של 9.3 שניות. בשנת 1948 הוא זכה באליפות המכללות שוב במדליות זהב בריצת 100 מטר ובריצת 200 מטר.
ביוגרפיה > אלוף אולימפי

במבחנים האמריקאיים לאולימפיאדת לונדון (1948) סיים פטון במקום שני בריצת 100 מטר בתוצאה של 10.3 שניות (10.44 שניות) לאחר שהפסיד באופן מפתיע לבארני איוול ולפני הריסון דילארד וראשון בריצת 200 מטר בשיא ארצות הברית חדש של 20.7 שניות. במשחקים עצמם הוא זכה בשתי מדליות זהב, בריצת 200 מטר בתוצאה של 21.1 שניות, לפני בארני איוול (21.1 שניות) ולויד לה ביץ' מפנמה (21.2 שניות) ובריצת שליחים 4x100 מטר, ביחד עם בארני איוול, לורנזו רייט והריסון דילארד בתוצאה של 40.6 שניות, לפני בריטניה (41.3 שניות) ואיטליה (41.5 שניות). נוסף לכך, הוא סיים במקום חמישי בריצת 100 מטר.
בשנת 1949 זכה פטון במדליות זהב באליפות המכללות בריצת 100 מטר ובריצת 200 מטר. הוא קבע בריצה ישרה ל-220 יארד שיא עולם חדש של 20.2 שניות, שיפור לשיאו של ג'סי אוונס.
לאחר שפרש מספורט תחרותי החל פטון לאמן אתלטיקה קלה ואחר כך עבד בתעשיית האלקטרוניקה.
תארים והישגים

בשנת 1985 זכה פטון להיכלל בהיכל התהילה של האתלטיקה בארצות הברית.
שיאים אישיים

ריצת 100 יארד: 9.30 שניות (1948)
ריצת 100 מטר: 10.30 שניות (1948)
ריצת 200 מטר: 20.7 שניות (1948)
ריצת 220 יארד: 20.20 שניות (1949)
הערות שוליים

↑  מל פטון, Track and Field Statistics (באנגלית)
מנחם קאליש

רבי מנחם קאליש (תר"כ, 1860 – ט"ז בכסלו תרע"ח, 1 בדצמבר 1917) היה האדמו"ר השני מאמשינוב.
ביוגרפיה

נולד לרבי יעקב דוד, האדמו"ר הראשון מאמשינוב ובנו הגדול של רבי יצחק מוורקא, ולחיה, בתו של ר' יעקב מזרנובצה. נישא לאסתר גולדה, בתו של הרב שמואל משה אלברשטיין מביאלה. לאחר נישואיו עמד לעזרת אביו בהנהגת החצר.
בשנת תרל"ח, בהיותו בן 18, נפטר אביו והוא החל לכהן כאדמו"ר על מקומו. הוא נהג בקרבה ובאהבה עם חסידיו ותחת הנהגתו התרחבה החסידות. לצד פועלו בחסידות הוא היה פעיל בענייני ציבור, כאביו וסבו, והוא השתתף בכנסים ציבוריים רבים. הוא נודע גם כבעל חסד ונותן צדקה.
בזמן מלחמת העולם הראשונה ברח לוורשה. הוא נרתם לעזרת הפליטים בעיר וביתו היה בית ועד לענייני ציבור. לאחר ארבעים שנות אדמו"רות נפטר. נקבר בבית הקברות היהודי בוורשה. על קברו הוקם אוהל גדול, ולימים נקברו בו בנו רבי יוסף ונכדו רבי יעקב דוד.
בנו רבי יוסף מילא את מקומו. בנו השני, רבי שמעון שלום, כיהן באוטבוצק ובהמשך בארצות הברית, ובנו השלישי רבי אברהם, חתנו של רבי אברהם ישכר מראדומסק, כיהן בראדומסק. בן נוסף היה יעקב דוד שנפטר בצעירותו. בתו רחל נישאה לרבי חיים יעקב אריה מורגנשטרן מראדזימין-וישקוב ובתו יוטא פייגא נישאה לרבי ישראל נח איגר, בנו של רבי אברהם מלובלין.
לקריאה נוספת

אברהם יצחק ברומברג, מגדולי החסידות חלק ג', על רבי יצחק מוורקא, רבי יעקב דוד מאמשינוב, רבי מנדל מוורקא, רבי בונים מאוטבוצק ורבי מנחם מאמשינוב.
| חסידות אמשינוב |
| --- | --- | --- |
| אבי השושלת | רבי ישראל יצחק קאליש מוורקא |  |
| שושלת האדמו"רים: הדור הראשון והשני | רבי יעקב דוד קאליש • רבי מנחם קאליש |  |
| הדור השלישי: בני רבי מנחם מאמשינוב | רבי יוסף קאליש מאמשינוב • רבי שמעון שלום קאליש מאמשינוב-אוטבוצק |  |
| ענף רבי יוסף קאליש מאמשינוב | רבי יעקב דוד קאליש • רבי יצחק קאליש • רבי יוסף קאליש • בניו: רבי מנחם קאליש • רבי אשר חיים קאליש מאמשינוב בית שמש |  |
| ענף רבי שמעון שלום קאליש מאמשינוב-אוטבוצק | רבי ירחמיאל יהודה מאיר קאליש • רבי יעקב אריה מיליקובסקי |  |
| --- | --- |
בקרת זהויות :  NLI: 987011533066905171  VIAF: 406166237086396380003   WorldCat (עם VIAF): 406166237086396380003 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
מילודוניים

| מילודוניים |
| --- | --- |
 שלד פרמילודון
תקופה
תחילת מיוקן-פליסטוקן כ-23,000,000–11,000 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פילוסאים
משפחה:: מילודוניים
שם מדעי
 Mylodontidae ‏גיל, 1872

לסטודון
שלדי מינים שונים מהמשפחה
מילודוניים (שם מדעי: Mylodontidae) היא משפחת דלשינאים מקבוצת עצלני הקרקע אשר חיו בתקופת המיוקן עד לסוף הפליסטוקן לפני 23 מיליון שנה עד ללפני 11,000 שנה בערך.
מיני משפחה זו היו גדולים יחסית לעצלנים המודרניים והיו בעלי זרועות ארוכות, זנב נוקשה ופנים קצרות בעלות לסתות חלשות. הם ניזונו מעלים מצמרות העצים ואולי גיוונו במזון מהחי.
ככל הנראה הם נכחדו עקב שינויי אקלים קיצוניים או עקב הגעת האדם לאמריקה.
מיון

| 0 | 1 | 2 |
| --- | --- | --- |
|  סוג ללא מקור Urumacotherium  סוג Mirandabradys  סוג Pseudoprepotherium  סוג Baraguatherium  תת-משפחה Lestodontinae סוג Bolivartherium  שבט Thinobadistini סוג Sphenotherus  סוג תינובדיסטס (Thinobadistes)  שבט Glossotheriini סוג Acremylodon  סוג גלוסותריום (Glossotherium)  סוג Mylodonopsis  סוג פרמילודון (Paramylodon)  סוג Ranculcus  שבט Lestodontini סוג לסטודון (Lestodon)  סוג Lestodontidion |  תת-משפחה Mylodontinae סוג Brievabradys  סוג Glossotheriopsis  סוג Megabradys  סוג מילודון (Mylodon)  סוג Pleurolestodon  סוג Promylodon  סוג Strabosodon  תת-משפחה Scelidotheriinae סוג Analcitherium  סוג Catonyx  סוג Chubutherium  סוג Elassotherium  סוג Nematherium  סוג Neonematherium  סוג Proscelidodon  סוג Scelidotheriops  סוג סקלידותריום (Scelidotherium)  סוג Valgipes |  |